Manafort, Gates nën akuza federale nga hetimet mbi Rusinë
Ish-menaxheri i fushatës Trump, Manafort pritet të jetë një ndër personat e akuzuar, pasi një juri e madhe miratoi të premten ngritjen e akuzave pas hetimeve që po zhvillon Prokurori Special Robert Mueller
Ish-menaxheri i fushatës zgjedhore të Donald Trumpit, Paul Manafort dhe një ish-ortak i tij, Rick Gates, iu dorëzuan autoriteteve federale sot. Ata do të dalin së shpejti para gjykatës ku do t'u lexohen akuzat nga prokurorët federalë. Manafort dhe Gates janë të akuzuarit e parë për vepra penale, nga prokurori special Robert Mueller i cili po heton se çfarë kontaktesh kanë pasur agjentë rusë me shtetas amerikanë dhe veçanërisht punonjës të fushatës Trump dhe si kanë ndikuar këto kontakte tek procesi zgjedhor në Shtetet e Bashkuara në 2016. Sipas agjencisë së lajmeve Associated Press, këto informata u bënë të ditura nga një person i afërt me hetimet, i cili foli në kushte anonimiteti. Në aktpadinë e Departamentit të Drejtësisë , Manafort dhe Gates akuzohen se nuk kanë respektuar ligjin për agjentët e qeverive të huaja, duke mos deklaruar punën e tyre në interes të qeverisë së Ukrainës. Paul Manafort akuzohet edhe për pastrim parash dhe afere korruptive për të shmangur taksat. Ende nuk kanë dalë akuza konkrete për aktivitet që mund të ketë ndikuar tek procesi zgjedhor. Që nga fillimet e hetimeve, ish-menaxheri i fushatës së Donald Trumpit, Paul Manafort ishte ndër personat më të përfolur. pyet ligjvënësi demokrat Adam Schiff. Dje, presidenti postoi një koment në Twitter ku sulmonte procesin hetimor si “një sajesë” dhe “gjueti partiake shtrigash”. Presidenti po ashtu u ndal tek njoftimet e fundit nga media se demokratët kishin mbështetur me fonde një hetim të një ish-agjenti britanik që kishte dalë me akuza bombastike, por të pavërtetuara kundër zotit Trump. tha zëdhënësja e Shtëpisë së Bardhë, Sarah Huckabee Sanders Hetimet e Kongresit kanë rezultuar në procese publike ku kanë dalë hollësi mbi fushata të orkestruara nga rusët për të përhapur disinformim, të cilat kanë pasur në objektiv fushatën e kandidates demokrate, Hillary Clinton. Nesër, shefat ekzekutivë të platformave dixhitale dëshmojnë në Kongres mbi hapat që po marrin për të mbrojtur median sociale nga ndërhyrjet tendencioze nga agjentë të huaj gjatë fushatave politike.